MS Dhoni goes past Sourav Ganguly
గంగూలీ రికార్డును ‘సిక్స్‌‌’తో కొట్టేసిన ధోని
అప్పటికే యువరాజ్ సింగ్ కూడా ఔటవడంతో ఐదో స్థానంలో బ్యాటింగ్‌కి వచ్చిన ధోనీపై ఒత్తిడి ఉంటుందని అంతా భావించారు.
TNN | Updated:
Jun 8, 2017, 09:10PM IST
ఛాంపియన్స్ ట్రోఫీ 2017లో బ్యాటింగ్ చేసిన తొలి మ్యాచ్&zwnj;లోనే భారత మాజీ కెప్టెన్ మహేంద్రసింగ్ ధోని (63: 52 బంతుల్లో 7x4, 2x6) అర్ధ శతకంతో మెరిశాడు. కెన్నింగ్టన్ ఓవల్ వేదికగా గురువారం జరిగిన ఈ మ్యాచ్&zwnj;లో భారత్ 33.3 ఓవర్లకి 179/3తో నిలిచింది. అప్పటికే యువరాజ్ సింగ్ కూడా ఔటవడంతో ఐదో స్థానంలో బ్యాటింగ్&zwnj;కి వచ్చిన ధోనీపై ఒత్తిడి ఉంటుందని అంతా భావించారు. కానీ.. అనూహ్యంగా సిక్స్&zwnj;తో తన పరుగుల ఖాతా తెరిచిన ధోని.. చివరి ఓవర్ వరకూ లంక బౌలర్లని సమర్థంగా ఎదుర్కొంటూ అర్ధశతకం బాదేశాడు.
ఈ మ్యాచ్&zwnj;లో రెండు సిక్స్&zwnj;లు కొట్టిన ధోనీ.. విదేశీ గడ్డపై ఎక్కువ సిక్సర్లు బాదిన భారత క్రికెటర్&zwnj;గా నిలిచాడు. ఇప్పటి వరకు మాజీ కెప్టెన్ గంగూలీ పేరిట ఈ రికార్డు ఉండేది. 296 మ్యాచ్&zwnj;లాడిన గంగూలీ 159 సిక్సర్లు కొట్టగా.. 281 మ్యాచ్&zwnj;ల్లోనే ధోనీ 161 సిక్స్&zwnj;లతో ఆ రికార్డుని అధిగమించాడు. ఈ జాబితాలో పాకిస్థాన్ హిట్టర్ అఫ్రిది 402 సిక్సర్లతో అగ్రస్థానంలో కొనసాగుతుండటం విశేషం.